**Obrazac za izradu operativnog programa**

**Škola**: Medicinska škola u Rijeci

**Razredi**: II-2 medicinska sestra-tehničar opće njege

**Nastavni predmet**: Sat razrednog odjela

**Školska godina**: 2016./2017.

**Polugodište**: I. i II.

**Nastavnik**: Nina Drljević, bacc.med.techn

**Cilj (svrha) učenja predmeta:**

Učenici će dobiti sigurnost i potporu strukturirane razredne zajednice. Biti će kontinuirano praćeni od strane razrednika i poticani da ostvare svoje potencijale, koordiniraju svoje obaveze i budu kreativni pri radu. Unaprijediti će svoje socijalne vještine i svladat teme predviđene kurikulumom zdravstvenog odgoja.

| **Redni broj sata** | **Naziv nastavne cjeline i tema** | **Cilj za nastavnu cjelinu (zadaća za učenike)** | **Nastavne metode i oblici rada** | **Korelacija s drugim predmetima** | **Nastavna sredstva i pomagala** | **Mjesto izvođenja nastave** | **Broj sati nastave** | **Vrijeme realizacije** |
| --- | --- | --- | --- | --- | --- | --- | --- | --- |
| 1 | Upis u drugi razred, upoznavanje s planom i programom za drugi razred, raspored sati. | Prikupiti dokumentaciju potrebnu za upis učenika u drugi razred, upoznati učenike s programom za drugi razred i rasporedom sati. | frontalni rad  individualni rad  metoda razgovora | stručni predmeti  hrvatski jezik  engleski jezik  računalstvo | ploča  flomaster  računalo s vezom na Internet i projektorom  stručna literatura  pripremljeni listići za učenike | učionica | 1 | rujan |
| 2 | Biranje razrednog rukovodstva G.O. | Upoznati učenike s obvezama i odgovornostima rukovodstva razredne zajednice i odabrati razredno rukovodstvo. Učenik opisuje i objašnjava izborne procese u razredu i školi kao glasač i kandidat te istražuje i sudjeluje u rješavanju problema školske i lokalne zajednice. Učenik pokazuje privrženost načelima pravednosti, izgradnje demokratskih odnosa i zaštiti zajedničke dobrobiti | frontalni rad  metoda razgovora | 1 |
| 3 | Podsjetnik na pravilnike o ocjenjivanju, kućni red i statut G.O. | Podsjetiti učenike na pravila kućnog reda, statuta te pravila ocjenjivanja i stegovnih mjerama, te ih upoznati s eventualnim promjenama istog. Učenik analizira pravilnike, objašnjava način sukladnog ponašanja te se aktivno uključuje u provedbu istih. Ovladava komunikacijskim vještinama potrebnim za ophođenje drugima. | frontalni rad  metoda razgovora | 1 |
| 4 | Očekivanja i strahovi učenika vezani za školu. | Kroz razgovor potaknuti učenike da probaju postići svoj maksimum i pomoći im da pronađu načine kako se uspješno nositi sa svojim strahovima. | metoda razgovora | 1 |
| 5 | Analiza izostanaka i ocjena. Individualni razgovor s učenicima. | Kontinuirano praćenje ocjena, vladanja i izostanaka svakog pojedinog učenika. Poticanje dobrih rezultata i ponašanja i kažnjavanje loših. Stvaranje pozitivnog razrednog ozračja. | frontalni rad  individualni rad  metoda razgovora | 1 | listopad |
| 6 | Priprema za roditeljski sastanak. | Upoznati učenike s prijedlogom dnevnog reda za roditeljski sastanak i uvrstiti prijedloge učenika. | frontalni rad  metoda razgovora | 1 |
| 7 | Pripreme za dan škole. Analiza roditeljskog sastanka. | Upoznati učenike s aktivnostima povodom Dana škole i potaknuti ih da se prema interesu uključe u ponuđene aktivnosti. Izvijestiti učenike o zaključcima sa roditeljskog sastanka. | frontalni rad  metoda razgovora | 1 |
| 8 | ŽIVJETI ZDRAVO  Zdrav život i prehrana G.O. | Interpretirati prikupljene informacije o zdravlju i bolestima te različitim pristupima zdravstvenoj kulturi. Procijeniti izbor životnog stila s obzirom na zdravlje i osobnu dobrobit. Učenicima objasniti važnost zdrave prehrane za normalan rast i razvoj organizma. Razgovarati sa učenicima o okolnostima koje dovode do konzumiranja nezdrave hrane i smanjenog unosa hranjivih tvari. | frontalni rad  grupni rad  rad na tekstu  metoda razgovora | 1 |
| 9  10 | ŽIVJETI ZDRAVO  Mentalno zdravlje - posljedice uzimanja lijekova i drugih sredstava na mentalno zdravlje, slobodno vrijeme. | Objasniti pravilnu uporabu lijekova. Opisati djelovanje pojedinih supstanci na mozak i druge organe. Sastaviti listu štetnih posljedica uzimanja lijekova i drugih sredstava ovisnosti (duhan, alkohol, klađenje, kockanje…). | frontalni rad  grupni rad  rad na tekstu  metoda razgovora | 2 |
| 11 | Analiza izostanaka i ocjena. Individualni razgovor s učenicima. | Kontinuirano praćenje ocjena, vladanja i izostanaka svakog pojedinog učenika. Poticanje dobrih rezultata i ponašanja i kažnjavanje loših. Stvaranje pozitivnog razrednog ozračja. | frontalni rad  individualni rad  metoda razgovora | 1 | studeni |
| 12  13 | PREVENCIJA NASILNIČKOG PONAŠANJA  Primjereno ponašanje - neprimjerene pojavnosti u školi i okolini, kultura škole. | Analizirati neprimjerene pojavnosti (nekvalitetna/ neprimjerena komunikacija, stigmatizacija, diskriminacija, omalovažavanje, vrijeđanja…). Promovirati odgovorno ponašanje i poticati ponašanje u skladu s pozitivnom kulturom škole | frontalni rad  grupni rad  rad na tekstu  metoda razgovora | 2 |
| 14  15 | Ususret blagdanima – sudjelovanje u humanitarnim aktivnostima. | Potaknuti kod učenika promišljanje o ljudima u njihovoj okolini, potaknuti ih na empatiju, socijalnu osjetljivost i humanitarne aktivnosti, te da općenito budu pažljiviji i uviđavniji jedni prema drugima. | frontalni rad  grupni rad  metoda razgovora | 2 | prosinac |
| 16 | Priprema za sjenicu razrednog vijeća – analiza ocjena, vladanja i izostanaka. | Kontinuirano praćenje ocjena, vladanja i izostanaka svakog pojedinog učenika. Poticanje dobrih rezultata i ponašanja i kažnjavanje loših. Stvaranje pozitivnog razrednog ozračja. Sistematizacija. | frontalni rad  individualni rad  metoda razgovora | 1 |
| 17 | Izvješće sa sjednice razrednog vijeća. | Kritički osvrt na rezultate rada, prijedlog mjera za poboljšanje. | frontalni rad  metoda razgovora | 1 | siječanj |
| 18  19 | PREVENCIJA OVISNOSTI  Kockanje i klađenje adolescenata I mladih.  Utjecaj medija i vršnjaka na korištenje sredstava ovisnosti. | Raspraviti mogućnost dobitaka u igrama na sreću. Analizirati osnovne marketinške pristupe i strategije u promoviranju kockanja i klađenja. Opisati štetne posljedice kockanja i klađenja. Istražiti posljedice kockanja i klađenja na temelju dostupnih informacija. Prepoznati manipuliranje informacijama tijekom donošenja odluka u rizičnim situacijama.  Prepoznati čimbenike koji potiču ovisnička ponašanja, primjeniti korake rješavanja problema u donošenju odgovornoh odluka.  Opisati načine na koje se može oduprijeti pritisku vršnjaka ( okoline, medija...) | frontalni rad  grupni rad  rad na tekstu  metoda razgovora | 2 |
| 20  21 | Kako se zaštiti na društvenim mrežama. | Upozoriti učenike na opasnosti kojima se izlažu otkrivajući informacije o sebi na društvenim mrežama i pomoći im da se zaštite od štetnih posljedica. | frontalni rad  film  metoda razgovora | 2 | veljača |
| 22 | Analiza izostanaka i ocjena. Individualni razgovor s učenicima. | Kontinuirano praćenje ocjena, vladanja i izostanaka svakog pojedinog učenika. Poticanje dobrih rezultata i ponašanja i kažnjavanje loših. Stvaranje pozitivnog razrednog ozračja. | frontalni rad  individualni rad  metoda razgovora | 1 |
| 23 | Razgovor o izletu G.O.  Priprema za roditeljski sastanak. | Dogovori i kako ih poštovati – dogovori o ponašanju na planiranom izletu.Objasniti prava i odgovornosti učenika na školskom izletu kako bi se zaštitio svaki učenik razreda i sudionik izleta.Upoznati učenike s prijedlogom dnevnog reda za roditeljski sastanak i uvrstiti prijedloge učenika. | frontalni rad  metoda razgovora | 1 |
| 24  25  26  27 | SPOLNA/RODNA RAVNOPRAVNOST I ODGOVORNO SPOLNO PONAŠANJE  Razvijanje vještina potrebnih za odgovorno seksualno ponašanje.  Spolno/ rodno nasilje i nasilje u vezama. | Raspraviti mitove ( netočne predodžbe) i činjenice o spolno prenosivim bolestima. Obrazložiti važnost odgovornoga spolnog ponašanja (zaštita).  Povećati vještinu komuniciranja o spolnosti i odgovornom spolnom ponašanju.  Asertivno komunicirati odluke vezane uz vlastitu spolnost.  Raspraviti moguće poteškoće u komunikaciji o spolnosti i odgovornom spolnom ponašanju.  Prepoznati različite oblike rodno uvjetovanog nasilja, naučiti kako pomoći sebi u slučaju izloženosti rodno uvjetovanom nasilju. Prepoznati načine pomoći drugima koji su izloženi rodno uvjetovanom nasilju.  Opisati obilježja nasilne veze, definirati različite oblike i moguće posljedice nasilnoga spolnog ponašanja, prepoznati situacije u kojima postoji rizik spolne viktimizacije (što učiniti?), objasniti vezu između nedostatka samopoštovanja i rizika spolne viktimizacije,navesti moguće posljedice spolnog ponašanja, potražiti pomoć u slučaju izloženosti spolnom nasilju, prepoznati važnost podrške vršnjacima koji su proživjeli spolno nasilje. | frontalni rad  grupni rad  rad na tekstu  metoda razgovora | 4 | ožujak |
| 28 | Zajedničko fotografiranje razreda. | Osim samog slikanja ovo je dobra prilika za jačanje razrednog duha i poticanje pozitivnog razrednog ozračja. | metoda razgovora | 1 | travanj |
| 29 | Analiza izostanaka i ocjena. Individualni razgovor s učenicima. | Kontinuirano praćenje ocjena, vladanja i izostanaka svakog pojedinog učenika. Poticanje dobrih rezultata i ponašanja i kažnjavanje loših. Stvaranje pozitivnog razrednog ozračja. | frontalni rad  individualni rad  metoda razgovora | 1 |
| 30 | OSOBNA HIGIJENA  Utjecaj spolno prenosivih bolesti na reproduktivno zdravlje | Objasniti čimbenike rizika za reproduktivno zdravlje.  Zaštita od spolno prenosivih bolesti (pravilna uporaba prezervativa). | Nastavnu temu ostvarit će timovi školske medicine (nadležni školski liječnici i medicinske sestre/tehničari). | 1 |
| 31  32  33 | VJEŽBANJE SOCIJALNIH VJEŠTINA  Tko sam ja? G.O.  Odrasli smo koliko smo odgovorni.  Što mogu učiniti kada mi je teško? | Učenici će kroz više pripremljenih aktivnosti i problemskih situacija razvijati svoje socijalne vještine, poboljšati sliku o sebi, razvijati odgovornost i empatiju te bolje upoznati sami sebe i ostale učenike u razredu. Učenik objašnjava što je identitet, opisuje osobni identitet i objašnjava značenje kulturnog identiteta. | frontalni rad  grupni rad  rad na tekstu  igranje uloga  metoda razgovora | 3 | svibanj |
| 34 | Analiza ocjena i postignuća. | Razgovarati s učenicima o njihovom viđenju razrednog uspjeha. | frontalni rad  metoda razgovora | 1 | lipanj |
| 35 | Važne informacije za kraj tekuće i početak nove školske godine. | Učenici će dobiti važne informacije za kraj tekuće i početak nove školske godine. Razgovor o učeničkim planovima za ljeto. | frontalni rad  metoda razgovora | 1 |